Legal Document

Category: 10

Text:
8. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 24/508 της 18/22 Φεβρ. 1975  (ΦΕΚ Β΄ 223) (Διόρθ. Ημαρτ. εν ΦΕΚ Β΄ 331 της 22 Μαρτ. 1975) Περί αυξήσεως των υπό του Ταμείου Συντάξεων Προσωπικού Ε.Η.Σ. καταβαλλομένων συντάξεων. 1.Αι υπό του Ταμείου Συντάξεων Προσωπικού Ε.Η.Σ. καταβαλλόμεναι συντάξεις δια το μέχρι του ποσού των 5.000 δραχμών τμήμα αυτών, αυξάνονται κατά 15% από 1ης Μαρτ. 1975. 2.Της ανωτέρω αυξήσεως δικαιούνται προκειμένου μεν περί συνταξιούχων λόγω γήρατος ή αναπηρίας εκείνοι των οποίων η σύνταξις υπελογίσθη βάσει διατάξεων προϊσχυουσών της 27.9.1974, (ημερομηνίας δημοσιεύσεως της ΑΥΚΥ 24/3816/74 ΦΕΚ 939 Β΄ 1974), προκειμένου δε περί συνταξιούχων λόγω θανάτου εκείνοι των οποίων η σύνταξις υπελογίσθη βάσει διατάξεων προϊσχυουσών της 20.1.1975 (ημερομηνίας δημοσιεύσεως της ΑΥΚΥ 24/3/4798/74 ΦΕΚ 38 Β΄ 1975). 3.Το ποσόν της ούτως αυξανομένης συντάξεως εν ουδεμιά περιπτώσει δύναται να υπερβή τα 80% των αποδοχών, ας θα ελάμβανεν ο συνταξιούχος, εάν εξηκολούθει εργαζόμενος. Η παρούσα δημοσιευθήτω δια της Εφημερίδος της Κυβερνήσεως. 39.Η.λ.7-8 Ταμείο Συντάξεων Προσ.Ελλ.Ηλεκτρ.Σιδηροδρόμων Αθηνών-Πειραιώς(ΤΣΠ-ΗΣΑΠ)